**Условие № 1. Речник на използваните термини**

|  |  |
| --- | --- |
| Оператор/Притежател на разрешителното | ЗП „ГЕОРГИ ПЕТРОВ ГЕОРГИЕВ“ гр. Сливен, ул. „Братя Миладинови“, бл. 1, вх. Г, ап. 6  |
| Местоположение/адрес на площадката | ПИ с идентификатор № 07613.75.440, местност „Пряволите“, с. Бяла, общ. Сливен, обл. Сливен |
| Географски координати на условен геометричен център на площадката | 42°42'21.57" N26°12'03.60" E |
| МОСВ | Министерство на околната среда и водите  |
| ИАОС | Изпълнителна агенция по околна среда |
| РИОСВ | Регионална инспекция по околната среда и водите – гр. Стара Загора |
| БД | Басейнова дирекция „Източнобеломорски район“ Пловдив |
| Общински власти | Община Сливен |
| Заявлението | Заявление за издаване на комплексно разрешително на „Инсталация за интензивно отглеждане на птици – кокошки носачки“, в ПИ с идентификатор 07613.75.440, местност „Пряволите“, с. Бяла, общ. Сливен, обл. Сливен, представено в ИАОС с писмо Вх. № КР–7214/02.08.2023 г. |
| КР | Комплексно разрешително |
| СУОС | Система за управление на околната среда |
| ГДОС | Годишен доклад за изпълнение на дейностите, за които е предоставено настоящото комплексното разрешително (годишен доклад за околна среда) |
| Наредбата | Наредба за условията и реда за издаване на комплексни разрешителни |
| ЗООС | Закон за опазване на околната среда |
| ЗУТ | Закон за устройство на територията |
| ЗУО | Закон за управление на отпадъците |
| ГД “ПБЗН” – МВР | Главна дирекция „Пожарна безопасност и защита на населението“ към Министерство на вътрешните работи |
| Ден | От 07.00ч. до 19.00ч. |
| Вечер | От 19.00ч. до 23.00ч. |
| Нощ | От 23.00ч. до 07.00ч. |
| dB(A) | Децибели (А скала) |
| НДНТ | Най-добри налични техники |
| Единица капацитет | 1 000 броя заети места за птици / годишно |
| Жизнен цикъл | 14 месеца |
| m3/единица капацитет | Количество консумирана вода за единица капацитет на инсталацията |
| MWh/единица капацитет | Количество консумирана електроенергия за единица капацитет на инсталацията |
| t/y  | Количество, изразено като тона за 1 година |
| Годишна консумация | Количество употребен ресурс за 1 година |
| ЕРИПЗ | Европейски регистър за изпускането и преноса на замърсители |
| ВиК | Водоснабдяване и канализация |
| ВС | Вентилационна система |
| Норма за ефективност | Количество ресурс, изпуснат замърсител или образуван отпадък за единица капацитет  |
| Общ екскретиран азот | Общият азот, отделен в резултат от метаболитните процеси при животните чрез урината и изпражненията |
| Общ екскретиран фосфор | Общият фосфор, отделен в резултат от метаболитните процеси при животните чрез урината и изпражненията |
| ad libitum | Осигуряване на свободен достъп до фуражи или вода, като по този начин животното може само да регулира съответно приетото количество според биологичните си нужди  |
| Чувствителен рецептор | Зона, която се нуждае от специална защита срещу замърсяване, като например:* жилищни зони;
* зони, в които се извършват човешки дейности (например училища, детски градини, зони за отдих, болници или старчески домове);
* чувствителни екосистеми/местообитания.
 |
| Стопанство | Инсталация, съгласно посоченото в член 3, точка 3 от Директива 2010/75/ЕС, в която се отглеждат свине или птици |
| Жизнено пространство за едно животно | Предоставеното пространството на едно животно в дадена система за отглеждане, при отчитане на максималния капацитет на съоръжението |
| НДНТ-СЕН | Емисионни нива, съответстващи на най-добри налични техники |
| ЗЗВВХВС | Закон за защита от вредното въздействие на химичните вещества и смеси |
| ОХВ | Опасни химични вещества |

**Условие № 2. Инсталации, обхванати от това разрешително**

**Инсталация, която попада в обхвата на т. 6.6, буква „а“ от** **Приложение № 4 към ЗООС – Инсталация за интензивно отглеждане на птици с повече от 40 000 места за птици**

1. **Инсталация за интензивно отглеждане на птици – кокошки носачки, включваща:**
* Хале № 1;
* Хале № 2;
* Хале № 3;
* Хале № 4;
* Хале № 5.

**Условие № 3. Обхват**

**Условие 3.1.** Работата на инсталациите и емисиите в околната среда да бъдат контролирани и поддържани в съответствие с условията на настоящото комплексно разрешително. Всички планове и програми, които се изискват в настоящото разрешително, са неразделна част от него.

**Условие 3.2.** Нито едно от условията в разрешителното не отменя законовите задължения на притежателя му, произтичащи от други нормативни актове.

**Условие 3.3.** Всяко назоваване в настоящото разрешително на понятието „площадка“ ще означава територията, на която е разположена инсталацията по **Условие № 2**, и обозначена на **Приложение Г1** Генплан от Графични приложения към Заявлението.

**Условие № 4. Капацитет на инсталацията**

**Условие 4.1.** На притежателят на настоящото разрешително се разрешава да експлоатира инсталацията по **Условие № 2**, попадаща в обхвата на Приложение № 4 към ЗООС, без да превишава капацитетите, посочени в **Таблица 4.1.** и **Таблица 4.2.**

**Таблица 4.1.**

|  |  |  |  |
| --- | --- | --- | --- |
| **№** | **Инсталация** | **Позиция на дейността по Приложение № 4 към ЗООС** | **Капацитет, места за птици, брой** |
| **1.** | Инсталация за интензивно отглеждане на птици - кокошки носачки, включваща:* Хале № 1;
* Хале № 2;
* Хале № 3;
* Хале № 4;
* Хале № 5.
 | **6.6. „а“**  | **210 000**10 00050 00050 00050 00050 000 |

**Условие 4.2. Докладване**

**Условие 4.2.1.** Притежателят на настоящото разрешително да прилага инструкция за измерване или изчисляване на годишния производствен капацитет за инсталацията по **Условие № 2**, която попада в обхвата на Приложение № 4 към ЗООС.

**Условие 4.2.2.** Притежателят на настоящото разрешително да документира и докладва като част от ГДОС годишния производствен капацитет за инсталацията по **Условие № 2**, която попада в обхвата на Приложение № 4 към ЗООС.

**Условие 4.2.3.** Притежателят на настоящото разрешително да документира и докладва веднъж годишно, като част от ГДОС:

* Брой постъпващи и напускащи животни, включително умрели.

**Условие № 5. Управление на околната среда**

Притежателят на настоящото комплексно разрешително да осъществява системно управление по околна среда, съобразено с изискванията на приложимите заключения за НДНТ и отговарящо на следните условия:

**Условие 5.1.** Притежателят на настоящото разрешително да изготви всички инструкции за експлоатация и поддръжка, изисквани с разрешителното.

**Условие 5.2.** Притежателят на настоящото разрешително да прилага писмени инструкции за мониторинг на техническите и емисионни показатели, съгласно условията в комплексното разрешително.

**Условие 5.3.** Притежателят на настоящото разрешително да прилага писмени инструкции за периодична оценка на съответствието на стойностите на емисионните и технически показатели с определените в условията на разрешителното.

**Условие 5.4.** Притежателят на настоящото разрешително да прилага писмена инструкция за установяване на причините за допуснатите несъответствия и предприемане на коригиращи действия.

**Условие 5.5.** Притежателят на настоящото комплексно разрешително да прилага писмена инструкция за периодична оценка на наличие на нови нормативни разпоредби към работата на инсталациите по **Условие № 2**, произтичащи от нови нормативни актове, и да уведомява ръководния персонал за предприемане на необходимите организационни/технически действия за постигане съответствие с тези нормативни разпоредби.

**Условие 5.6.** Притежателят на настоящото разрешително да документира писмените инструкции в съответствие с изискванията на условията в комплексното разрешително.

**Условие 5.7**. Притежателят на настоящото разрешително да документира и съхранява резултатите от прилагането на инструкцията по **Условие 5.5.**

**Условие № 6. Тълкуване**

**Условие 6.1.** Всички условия в настоящото комплексно разрешително, за които не е определен индивидуален срок за изпълнение се считат за влизащи в сила от датата на влизане в сила на настоящото комплексно разрешително.

**Условие 6.2.** Годишните стойности на нормите за ефективност се определят, като годишното количество на съответния употребен ресурс (вода и енергия) се раздели на броя на отгледаните птици през календарната година и се умножи се по 1000.

**Условие 6.3.** „Нормите за ефективност” по отношение на консумация на вода и енергия са спазени в случай, че изчислените консумации са по-малки или равни на количествата, определени в настоящото разрешително.

**Условие 6.4.** “Прекратяване на работата на инсталации/ съоръжения или на части от тях” са случаите, когато операторът/притежателят на разрешителното преустановява работата на инсталации/съоръжения или на части от тях, при което се изключва вероятността за бъдещо възобновяване на тяхната работа. Прекратяването на дейността на инсталации/съоръжения или на части от тях включва демонтиране на оборудването и свързаните с неговата работа технологични линии. Окончателното прекратяване на всички дейности по Приложение № 4 от ЗООС на площадката включва и изпълнението на чл. 121, т.8 от ЗООС.

**Условие 6.5**. “Временно прекратяване на работата на инсталации/съоръжения или на части от тях” са случаите, когато операторът/притежателят на разрешителното преустановява работата на инсталации/съоръжения или на части от тях за определен период от време.

**Условие 6.6.** “Пречиствателно съоръжение” е съоръжение, което намалява емисиите на вредни или опасни вещества във въздуха, водите и почвите чрез допълнителни процеси, но не променя управлението или протичането на основната производствена дейност.Пречиствателните съоръжения третират вредни или опасни вещества, образувани при производството на определен продукт в същата или друга инсталация, чиито емисии се контролират от нормативната уредба

**Условие 6.7.** “Въвеждане в експлоатация”на инсталацията и съоръженията към нея, разрешени с настоящото комплексно разрешително е датата, на която инсталацията /съоръжението/ е въведена в експлоатация по реда на Закона за устройство на територията (ЗУТ) или по реда на друга приложима, специализирана нормативна уредба, а когато такъв ред не е приложим – датата, от която инсталацията /съоръжението/ започне да консумира вода, енергия и/или суровини/спомагателни материали/горива и съответно започне да отделя емисии и отпадъци в околната среда.

**Условие 6.8**. „Метод на изпитване” е посоченият/посочените в комплексното разрешително метод/методи за изпитване.

**Условие 6.9.** Количеството емитиран замърсител във въздуха за календарната година се определя, като годишното количество замърсител се раздели на броя на отгледаните птици през съответната година и се умножи се по 1000. За докладване/изчисляване на годишното количество замърсител следва да се използват указанията от Ръководството за прилагане на ЕРИПЗ.

**Условие 6.10.** Годишното количество образуван отпадък се определя като сума от количествата образуван отпадък за 12 месеца в рамките на една календарна година.

**Условие 6.10.1.** Годишните стойности на нормите за ефективност за образуваните отпадъци (само за отпадъците, които се образуват пряко от производствения процес) се определят, като годишното количество на съответния отпадък се раздели на броя на отгледаните птици през календарната година и се умножи по 1000.

**Условие 6.10.2.** Условията за годишните стойности на нормите за ефективност за образуваните отпадъци (само за отпадъците, които се образуват пряко от производствения процес) и годишното количество образуван отпадък са спазени в случай, че така изчислените количества са по-малки или равни на количествата, определени в настоящото разрешително.

**Условие 6.11.** Условията за норми за еквивалентно ниво на шум са спазени в случай, че всяко наблюдение отговаря на поставените в настоящото комплексно разрешително норми. Наблюденията се правят при спазване изискванията на чл. 16 и чл. 18 от Наредба № 54 от 13.12.2010г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда и в съответствие с “Методика за определяне на общата звукова мощност, излъчвана в околната среда от промишлено предприятие и определяне нивото на шума в мястото на въздействие”.

**Условие 6.12.** „Нов стационарен източник” е всеки неподвижен източник, чието изграждане или съществено изменение е започнало след 17.05.2006 г., съгласно дефиницията в чл. 1, т. 16 на Протокола към Конвенцията от 1979г. за трансграничното замърсяване на въздуха на далечни разстояния за намаляване на подкиселяването, еутрофикацията и тропосферния озон (обн. ДВ, 38/2005г.).

**Условие 6.13.** Нормите за допустими емисии на вредни вещества, изпускани в атмосферния въздух, посочени в настоящото разрешително да се тълкуват по следния начин:

**Условие 6.13.1.** Нормите за допустими емисии, изпускани в атмосферния въздух, посочени в настоящото разрешително, се отнасят за отпадъчните газове (производствени и/или вентилационни), изпускани организирано в атмосферния въздух след последния технологичен агрегат или пречиствателно съоръжение на съответната инсталация (съоръжение, линия или агрегат), без да се допуска или отчита разреждането им. НДЕ следва да се тълкуват съгласно изискванията на Наредба №1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии и Решение № 2017/302/ЕС за формулиране на заключения за НДНТ при интензивно отглеждане на птици и свине.

**Условие 6.13.2.** Собствените периодични измервания на емисиите в атмосферния въздух да се извършват и регистрират в съответствие с глава пета на Наредба № 6/6.04.1999 г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници и Решение № 2017/302/ЕС за формулиране на заключения за НДНТ при интензивно отглеждане на птици и свине.

**Условие 6.14.** Разработеният от оператора план за собствен мониторинг, съобразен с условията в комплексното разрешително, се представя за съгласуване в РИОСВ. Изпълнителният директор на ИАОС одобрява плана, и писмено уведомява оператора за това.

**Условие № 7. Уведомяване**

**Условие 7.1.** Притежателят на настоящото комплексно разрешително да уведомява областния управител, кмета на общината, РИОСВ и органите на ГД “ПБЗН” – МВР, при аварийни или други замърсявания, а в случаите на замърсяване на повърхностни и/или подземни води и Басейновата дирекция, когато са нарушени установените с настоящото комплексно разрешително норми на изпускане на замърсяващи вещества в околната среда, след установяване на вида на замърсяващите вещества и размера на замърсяването.

**Условие 7.2.** Притежателят на настоящото разрешителното да уведомява РИОСВ за началото и очакваната продължителност на приемните изпитвания по смисъла на Закона за устройството на територията (ЗУТ) или по реда на друга приложима, специализирана нормативна уредба за въвеждане в нормална експлоатация на инсталациите/пречиствателните съоръжения.

**Условие 7.3.** Притежателят на настоящото разрешителното да информира РИОСВ и ИАОС за всяка планирана промяна в работата на инсталациите по **Условие 2**, съгласно нормативно установения ред.

**Условие 7.4.** Притежателят на настоящото разрешително да уведомява съответния компетентен орган при аварийни или други замърсявания.

**Условие 7.5.** Притежателят на настоящото разрешително е длъжен незабавно да информира съответния компетентен орган при съществуване на непосредствена заплаха за екологични щети въпреки предприетите от него мерки.

**Условие 7.6.** При настъпили екологични щети операторът е длъжен незабавно да уведоми съответния компетентен орган за причинените екологични щети.

**Условие 7.7.** Притежателят на настоящото разрешителното да докладва ежегодно, като част от ГДОС информацията по изпълнението на **Условие 7.1** и **Условие 7.3.**

**Условие № 8. Използване на ресурси**

**Условие 8.1. Използване на вода**

**Условие 8.1.1.** Използването на вода за производствени нужди (включително охлаждане) да става единствено при наличие на Разрешително за водовземане, издадено, съгласно изискванията на Закона за водите, и/или при наличие на актуален договор с “В и К” оператор и при спазване на условията в документите, уреждащи законосъобразното използване на вода.

**Условие 8.1.2.** При работа на инсталацията по **Условие 2,** която попада в обхвата на Приложение № 4 към ЗООС, количеството използвана свежа вода за производствени нужди (включително охлаждане) да не превишава количеството в **Таблица 8.1.2.**

**Таблица 8.1.2.**

|  |  |
| --- | --- |
| **Инсталация, попадаща в обхвата на Приложение № 4 към ЗООС** | **Годишна норма за ефективност при употребата на вода, m3/ единица капацитет** |
| Инсталация за интензивно отглеждане на птици –кокошки носачки | 128,5 |

**Условие 8.1.3.** Притежателят на настоящото разрешително да прилага инструкция за експлоатация и поддръжка на поилните системи за животните, които са основен консуматор на вода за производствени нужди в инсталацията по **Условие 2**, попадащи в обхвата на Приложение № 4 към ЗООС.

**Условие 8.1.4.** Притежателят нанастоящото разрешително да прилага инструкция за извършване на проверки на техническото състояние на водопроводната мрежа на площадката, установяване на течове и предприемане на действия за тяхното отстраняване.

**Условие 8.1.5. Измерване и документиране**

**Условие 8.1.5.1.** Притежателят на настоящото разрешително да отчита изразходваните количества вода общо на площадката чрез измервателелните устройства, означени в графично приложение Г2 - ВОДОСНАБДЯВАНЕ с означени местоположения на измервателните устройства към Заявлението.

**Условие 8.1.5.2.** Притежателят на настоящото разрешително да прилага инструкция за измерване/изчисляване и документиране на изразходваните количества вода за производствени нужди (включително охлаждане). Документираната информация да включва:

* Годишна консумация на вода за производствени нужди (включително охлаждане) за инсталацията по **Условие 2,** попадаща в обхвата на Приложение № 4 към ЗООС;
* Стойността на годишната норма за ефективност при употребата на вода за производствени нужди (включително охлаждане) за инсталацията по **Условие 2**, попадаща в обхвата на Приложение №4 към ЗООС.

**Условие 8.1.5.3.** Притежателят на настоящото разрешително да прилага инструкция за оценка на съответствието на изразходваните количества вода за производствени нужди (включително охлаждане) с нормата по **Условие 8.1.2.** Инструкцията да включва установяване на причините за несъответствията и предприемане на коригиращи действия. Резултатите от изпълнението на инструкцията да се документират и съхраняват.

**Условие 8.1.5.4.** Притежателят на настоящото разрешително да документира, съхранява и да предоставя при поискване от страна на компетентните органи резултатите от изпълнението на инструкциите по **Условие 8.1.3., Условие 8.1.4. и Условие 8.1.5.2.**

**Условие 8.1.6. Докладване**

**Условие 8.1.6.1.** Притежателят на настоящото разрешително да докладва ежегодно, като част от ГДОС на:

* + - изчислените стойности на годишната норма за ефективност на свежа вода за производствени нужди за инсталацията по **Условие 2**, попадаща в обхвата на Приложение № 4 към ЗООС;
		- резултатите от оценката на съответствието на количествата вода за производствени нужди с определените такива в условията на разрешителното, причините за документираните несъответствия и предприетите коригиращи действия.

**Условие 8.2. Енергия**

**Условие 8.2.1.** **Използване на енергия**

**Условие 8.2.1.1.** Консумираната електроенергия от инсталацията по **Условие № 2**, попадаща в обхвата на Приложение № 4 към ЗООС, да не превишава стойността, посоченa в **Таблица 8.2.1.1.**:

**Таблица 8.2.1.1.**

|  |  |
| --- | --- |
| **Инсталация, попадаща в обхвата на Приложение № 4 към ЗООС** | **Годишна норма за ефективност при употребата на електроенергия, MWh/единица капацитет** |
| Инсталация за интензивно отглеждане на птици –кокошки носачки | 5,59 |

**Условие 8.2.1.2.** Притежателят на настоящото комплексно разрешително да прилага инструкция за експлоатация и поддръжка на вентилационна система, основен консуматор на електроенергия, към Инсталация за интензивно отглеждане на птици – кокошки носачки.

**Условие 8.2.2.** **Измерване и документиране**

**Условие 8.2.2.1.** Притежателят на настоящото комплексно разрешително да прилага инструкция, осигуряваща измерване и документиране на изразходваните количества електроенергия за производствени нужди, изразени като:

* + - Стойностите на годишните норми за ефективност при употребата на електроенергия за инсталацията по **Условие № 2**, попадаща в обхвата на Приложение № 4 към ЗООС;
		- Годишна консумация на електроенергия за производствени нужди за инсталацията по **Условие № 2**, попадаща в обхвата на Приложение № 4 към ЗООС.

Изразходваното количество електроенергия да се отчита, чрез измервателно устройство – главен електромер, посочен на **Приложение Г5** Схема електрозахранване от Графични приложения към Заявлението.

**Условие 8.2.2.2.** Притежателят на настоящото комплексно разрешително да прилага инструкция за оценка на съответствието на измерените количества консумирана електроенергия с определените такива в **Таблица 8.2.1.1.**, в това число установяване на причините за несъответствията и предприемане на коригиращи действия за отстраняването им. Резултатите от изпълнението на инструкцията да се документират.

**Условие 8.2.2.3.** Притежателят на настоящото комплексно разрешително да документира резултатите от изпълнението на инструкцията за експлоатация и поддръжка на вентилационна система, основен консуматор на електроенергия, към Инсталация за интензивно отглеждане на птици – кокошки носачки.

**Условие 8.2.3. Докладване**

**Условие 8.2.3.1.** Притежателят на настоящото комплексно разрешително да докладва ежегодно, като част от ГДОС на:

* + - изчислените стойности на годишните норми за ефективност при употребата на електроенергия за инсталацията по **Условие № 2**, попадаща в обхвата на Приложение № 4 към ЗООС за календарната година;
		- резултатите от оценката на съответствието на количествата електроенергия с определените такива в **Таблица 8.2.1.1.**, причините за документираните несъответствия и предприетите коригиращи действия.

**Условие 8.3. Суровини, спомагателни материали и горива**

**Условие 8.3.2**. **Измерване и документиране**

**Условие 8.3.2.1.** Притежателят на настоящото разрешително да прилага инструкция, осигуряваща измерване/изчисляване и документиране на:

* годишна консумация на фураж за инсталацията по **Условие № 2.,** която попада в обхвата на Приложение № 4 към ЗООС;

**Условие 8.3.3. Докладване**

**Условие 8.3.3.1.** Притежателят на настоящото разрешително да докладва ежегодно, като част от ГДОС, стойностите на годишната консумация на фураж за инсталацията по **Условие № 2.,** която попада в обхвата на Приложение № 4 към ЗООС.

**Условие 8.3.4. Съхранение на спомагателни материали** **и горива**

**Условие 8.3.4.1.** Всички химични вещества и смеси, класифицирани в една или повече категории на опасност, съгласно Регламент (ЕО) № 1272/2008 относно класифицирането, етикетирането и опаковането на вещества и смеси, изменен с последващи изменения и поправки, да бъдат опаковани, етикетирани и снабдени с информационни листове за безопасност. Информационните листове за безопасност да отговарят на изискванията на Приложение II към Регламент (ЕО) 1907/2006 относно регистрацията, оценката, разрешаването и ограничаването на химикали (REACH), изменен с последващи изменения и поправки.

**Условие 8.3.4.1.1.** Притежателят на настоящото разрешително да съхранява на площадката и да представя при поискване на РИОСВ копия от информационните листове за безопасност на използваните опасни химични вещества и смеси, спомагателни материали и горива.

**Условие 8.3.4.1.2.** Съхранението на химични вещества и смеси трябва да отговаря на условията за съхранение, посочени в информационните листове за безопасност, и Наредбата за реда и начина за съхранение на опасни химични вещества и смеси.

**Условие 8.3.4.2.** Притежателят на настоящото разрешително да представи в срок до един месец след влизане в сила на разрешителното в РИОСВ актуален план на площадката, в който са означени местата за съхранение на всички опасни химични вещества.

**Условие 8.3.4.3.** При планирана промяна на място за съхранение на опасни химични вещества притежателят на настоящото разрешително да представи в РИОСВ актуализация на план на площадката с означени на него места за съхранение на опасни вещества, в срок един месец преди осъществяване на промяната.

**Условие 8.3.5. Документиране**

**Условие 8.3.5.1.** Притежателят на настоящото разрешително да документира резултатите от извършените проверки на съответствието на съоръженията, складовете и площадките за съхранение с изискванията на нормативната уредба за реда и начина на съхранение на опасни химични вещества, включително на установените причини за несъответствие и предприетите коригиращи действия.

**Условие 8.3.6. Докладване**

**Условие 8.3.6.1.** Притежателят на настоящото разрешително да докладва като част от ГДОС резултатите от извършените проверки на съответствието на съоръженията, складовете и площадките за съхранение с изискванията на нормативната уредба за реда и начина на съхранение на опасни химични вещества, включително на установените причини за несъответствие и предприетите коригиращи действия.

**Условие № 9. Емисии в атмосферата**

**Условие 9.2.** **Емисии от точкови източници**

**Условие 9.2.1.** Дебитът на технологичните и вентилационни газове от всички организирани източници, посочени в **Условие 9.2.2.**, не трябва да превишава определените в **Таблица 9.2.2.** стойности.

Не се допуска наличие или експлоатация на други организирани източници на емисии и изпускащи устройства в атмосферния въздух, освен описаните в **Таблица 9.2.2.** към **Условие 9.2.2** и означени на **Приложение Г6** Схема на изпускащите устройства - вентилатори от Графични приложения от Заявлението.

**Условие 9.2.2.** **Инсталация за интензивно отглеждане на птици –кокошки носачки**

**Таблица 9.2.2.**

|  |  |  |  |  |
| --- | --- | --- | --- | --- |
| **Изпускащо устройство****пореден №** | **Източник на отпадъчни газове** | **Пречиствателно съоръжение** | **Максимален дебит на газовете****(Nm3/h)** | **Височина на изпускащото устройство****(m)** |
| ВС № 1 | Хале № 1 | - | 3 бр. вентилатори по 42 000 Nm3/h | 2 |
| 2 бр. вентилатори по 16 000 Nm3/h | 3,5 |
| ВС № 2 | Хале № 2 | - | 8 бр. вентилатори по 42 000 Nm3/h | 2 |
| 2 бр. вентилатори по 42 000 Nm3/h | 3,5 |
| 4 бр. вентилатори по 9 000 Nm3/h | 6 |
| ВС № 3 | Хале № 3 | - | 6 бр. вентилатори по 42 000 Nm3/h | 2 |
| 2 бр. вентилатори по 42 000 Nm3/h | 3,5 |
| 4 бр. вентилатори по 9 000 Nm3/h | 6 |
| ВС № 4 | Хале № 4 | - | 8 бр. вентилатори по 42 000 Nm3/h | 2 |
| 2 бр. вентилатори по 42 000 Nm3/h | 3,5 |
| 4 бр. вентилатори по 9 000 Nm3/h | 6 |
| ВС № 5 | Хале № 5 | - | 5 бр. вентилатори по 42 000 Nm3/h | 2 |
| 5 бр. вентилатори по 42 000 Nm3/h | 3,5 |

**Условие 9.2.3.** При експлоатацията на инсталацията по **Условие № 2,** попадаща в обхвата на Приложение № 4 към ЗООС, стойностите на общия екскретиран азот и общия екскретиран фосфор за жизнено пространство за едно животно/година не трябва да превишават определените в **Таблица 9.2.3.** стойности. Методът на изчисление/оценката на емисиите да се съгласува с РИОСВ чрез плана за мониторинг.

**Таблица 9.2.3. Свързан с НДНТ общ екскретиран азот и общ екскретиран** **фосфор**

|  |  |  |
| --- | --- | --- |
| **Параметър** | **Категория животни** | **Свързан с НДНТ общ екскретиран азот/фосфор (kg екскретиран азот/фосфор за жизнено пространство за едно животно/година)** |
| Общ екскретиран азот,изразен като N. | Кокошки носачки | 0,8 |
| Общ екскретиран фосфор,изразен като P2O5. | Кокошки носачки | 0,45 |

**Условие 9.2.4.** При експлоатацията на инсталацията по **Условие № 2,** попадаща в обхвата на Приложение № 4 към ЗООС, емисиите на амоняк във въздуха за жизнено пространство за едно животно/година не трябва да превишават определените в **Таблица 9.2.4.** стойности. Методът на изчисление/оценката на емисиите да се съгласува с РИОСВ чрез плана за мониторинг.

**Таблица 9.2.4. НДНТ-СЕН за емисии на амоняк във въздуха от всяко помещение за отглеждане на птици – кокошки носачки**

|  |  |  |
| --- | --- | --- |
| **Параметър** | **Категория животни** | **НДНТ-СЕН****(kg NH3/жизнено пространство за едно животно/година)**  |
| Амоняк, изразен като NH3 | Кокошки носачки | 0,08 |

**Условие 9.2.5.** Притежателят на настоящото разрешително да прилага инструкция за извършване на периодична оценка на съответствието на изчислените стойности на контролираните параметри с определените стойности в **Таблица 9.2.3.** и **Таблица 9.2.4.,** установяване на причините за несъответствията и предприемане на коригиращи действия.

**Условие 9.3. Неорганизирани емисии**

**Условие 9.3.1.** Всички емисии на вредни вещества от инсталацията по **Условие № 2** да се изпускат в атмосферния въздух организирано, т.е. през изпускащите устройства, описани в **Условие 9.2.2.**

**Условие 9.3.2** Притежателят на настоящото разрешително, да прилага инструкция за периодична оценка за наличието на източници на неорганизирани емисии на площадката, установяване на причините за неорганизираните емисии от тези източници и предприемане на мерки за ограничаването им.

**Условие 9.3.3** Притежателят на настоящото разрешително да прилага инструкция за извършване на периодична оценка на спазването на мерките за предотвратяване и ограничаване на неорганизираните емисии, установяване на причините за несъответствията и предприемане на коригиращи действия.

**Условие 9.3.4.** Притежателят на настоящото разрешително да предприема всички необходими мерки за ограничаване емисиите на прахообразни вещества, съгласно изискванията на чл. 70 на Наредба №1 от 27.06.2005г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии.

**Условие 9.3.5.** С цел намаляване емисиите на амоняк от сградите за отглеждане на птици на площадката, притежателят на настоящото разрешително да прилага следните техники:

* ленти за оборски тор (при отглеждане във волиера);
* редовно отстраняване на торта от халетата – два пъти седмично;
* сушене на постелята чрез принудително подаване на вътрешен въздух.

**Условие 9.3.6.** С цел намаляване на общия екскретиран азот и общия екскретиран фосфор във въздуха от сградите за отглеждане на птици, притежателят на настоящото разрешително да прилага следните техники:

* намаляване на съдържанието на суров протеин чрез хранителни дажби с балансирано съдържание на азот в зависимост от нуждата от енергия и лесно смилаеми аминокиселини;
* многофазово хранене с дажби, чийто състав е адаптиран към периода на развитие на животните;
* добавяне на контролирани количества основни аминокиселини към дажби с ниско съдържание на суров протеин;
* използване на одобрени добавки към фуражите, които намаляват общия екскретиран азот;
* използване на неорганични фосфати с висока смилаемост за частично заменяне на традиционните източници на фосфор във фуражите.

**Условие 9.3.7.** С цел намаляване на праховите емисии от всяка сграда за отглеждане на птици на площадката, притежателят на настоящото разрешително да прилага една или комбинация от посочените по-долу техники:

* използване на по-груб постелъчен материал (напр. ненарязана слама или талаш вместо рязана слама) при подово отглеждане;
* застилане с прясна слама чрез използване на нископрахова техника (напр. ръчно) при подово отглеждане;
* прилагане на хранене ad libitum;
* използване на фуражни смески с високо съдържание на мазнини;
* пневматично пълнене на бункерите за фураж;
* експлоатация на вентилационната система с ниска скорост на въздуха вътре в помещението.

**Условие 9.3.8.** Притежателят на настоящото комплексно разрешително да прилага инструкция за изпълнение на мерките/техниките, описани в **Условие 9.3.5.**, **Условие 9.3.6.**, и **Условие 9.3.7.**

**Условие 9.4. Интензивно миришещи вещества**

**Условие 9.4.1.** Притежателят на настоящото разрешително да извършва всички дейности на площадката по начин, недопускащ разпространението на миризми извън границите на производствената площадка.

**Условие 9.4.2.** В случай на получени оплаквания за миризми, притежателят на настоящото разрешително да предприеме незабавни действия за идентифициране на причините за появата им и мерки за предотвратяване/намаляване на емисиите на интензивно миришещи вещества, генерирани от дейностите на площадката.

**Условие 9.4.3.** Притежателят на настоящото разрешително да прилага инструкция за периодична оценка на спазването на мерките за предотвратяване/намаляване емисиите на интензивно миришещи вещества.

**Условие 9.4.4.** Притежателят на настоящото разрешително да прилага инструкция за периодична оценка за възможността за замърсяване с миризми в чувствителните рецептори.

**Условие 9.4.5.** В случаите, когато се очаква и/или има доказателства за замърсяване с миризми в чувствителните рецептори притежателят на настоящото разрешително да извършва периодичен мониторинг на емисиите на миризми във въздуха, чрез използване на:

* европейските (EN) стандарти (напр. чрез динамична олфактометрия съгласно EN 13725 с цел определяне на концентрацията на миризмата);
* когато се прилагат алтернативни методи, за които няма стандарти EN (напр. измерване/оценка на излагането на миризми, оценка на въздействието на миризми), може да се използват ISO, национални и други международни стандарти, които гарантират предоставянето на данни с равностойно научно качество.

**Условие 9.4.6.** В случаите, когато се очаква и/или има доказателства за достигане на миризми до чувствителните рецептори и с цел предотвратяване или, където това не е практически осъществимо, намаляване на емисиите на миризми от стопанството притежателят на настоящото разрешително да изготви, изпълни и при необходимост редовно да преразглежда план за управление на миризмите, който да включва следните елементи:

* протокол, съдържащ подходящи действия и срокове;
* протокол за провеждане на мониторинг на миризмите;
* протокол за реагиране при установяване на замърсяване с миризми;
* програма за предотвратяване и отстраняване на миризми, предназначена например за определяне на източника(ците); за мониторинг на емисиите на миризми за характеризиране на приноса на източниците и за прилагането на мерки за тяхното отстраняване и/или намаляване;
* преглед на предишните инциденти и мерки за справяне с миризмите и разпространение на информация за инцидентите, свързани с миризмите.

**Условие 9.4.7.** Притежателят на настоящото комплексно разрешително да прилага инструкция за изпълнение на мерките/техниките, описани в **Условие 9.4.5. и Условие 9.4.6.**

**Условие 9.4.8.** Резултатите от прилагането на инструкцията по **Условие 9.4.7.** да се документират**,** съхраняват на площадката и представят при поискване от компетентния орган. При актуализиране на изготвената информация, операторът да представя в РИОСВ актуално копие.

**Условие 9.5.** **Въздействие на емисиите на вредни вещества върху качеството на атмосферния въздух**

**Условие 9.5.1.** Емисиите на вредни вещества в атмосферния въздух, генерирани от дейностите на площадката да не водят до нарушаване на действащите норми за качество на въздуха.

**Условие 9.6. Условия за собствен мониторинг**

**Условие 9.6.1. Изисквания към собствения мониторинг на емисиите на вредни вещества във въздуха**

**Условие 9.6.1.1.** Притежателят на настоящото разрешително да определя годишните количества на замърсителите (kg/y) в атмосферния въздух по Допълнение 4 на Ръководство за прилагане на ЕРИПЗ, съгласно изискванията на Регламент № 166/2006г. относно създаването на Европейски регистър за изпускането и преноса на замърсителите (EРИПЗ).

**Условие 9.6.1.2.** В срок до един месец от влизане в сила на настоящето разрешително притежателя на настоящото разрешително да изготви и съгласува с РИОСВ план за мониторинг на общия екскретиран азот и общия екскретиран фосфор и съответно емисиите на амоняк и прах във въздуха, съобразен с условията на разрешителното.

**Условие 9.6.1.3.** Веднъж годишно притежателят на настоящото комплексно да извършва мониторинг на отделените в оборския тор общ азот и общ фосфор, чрез изчисляване на емисиите чрез използване на масовия баланс на азота и фосфора въз основа на приемания фураж, съдържанието на суров протеин в дажбите, общия фосфор и показателите на животните, или да извършва оценка на емисиите чрез анализ на оборския тор за общо съдържание на азот и фосфор, при спазване на регламентираните стойности в **Таблица 9.2.3.**

**Условие 9.6.1.4.** Веднъж годишно притежателят на настоящото комплексно разрешително да извършва мониторинг на емисиите на амоняк във въздуха, чрез използване на емисионни коефициенти, при спазване на регламентираните стойности в **Таблица 9.2.4.**

**Условие 9.6.1.5.** Веднъж годишно притежателят на настоящото разрешително да извършва мониторинг на праховите емисии, чрез оценка с използване на емисионни коефициенти или чрез използване на методите от стандартите EN, или на други методи (ISO, национални и международни), които осигуряват данни с равностойно научно качество.

**Условие 9.6.2.** **Документиране и докладване**

**Условие 9.6.2.1.** Притежателят на настоящото разрешително да документира и съхранява на площадката информация за всички вещества и техните количества, свързани с прилагането на Европейски регистър за изпускането и преноса на замърсителите (EРИПЗ).

**Условие 9.6.2.2.** Притежателят на настоящото разрешително да документира и съхранява резултатите от изпълнението на мерките за предотвратяване/намаляване на неорганизираните емисии и интензивно миришещи вещества, генерирани от дейностите на площадката.

**Условие 9.6.2.3.** Притежателят на настоящото разрешително да документира и съхранява постъпилите оплаквания за миризми в резултат от дейностите, извършвани на площадката.

**Условие 9.6.2.4.** Притежателят на настоящото разрешително да докладва ежегодно, като част от ГДОС информация по **Условие 9.6.2.1.**, **Условие 9.6.2.2.** и **Условие** **9.6.2.3.**,и в съответствие с изискванията на Европейски регистър за изпускането и преноса на замърсителите (EРИПЗ).

**Условие 9.6.2.5.** Притежателят на настоящото разрешително да докладва ежегодно, като част от ГДОС стойностите на изчислените в съответствие с **Условие 6.2.** количества емитирани замърсители във въздуха, за всяко изпускано вредно вещество от инсталацията по **Условие № 2,** попадаща в обхвата на Приложение № 4 към ЗООС.

**Условие 9.6.2.6.** Притежателят на настоящото разрешително да документира и съхранява за всяко изпускащо устройство/вентилационна система максималния дебит на отпадъчните газове, стойностите на контролираните параметри (общ екскретиран азот, фосфор, емисиите на амоняк и прах във въздуха) и честотата на мониторинг на контролираните параметри за всяка календарна година и да ги предоставя при поискване от компетентния орган.

**Условие 9.6.2.7.** Притежателят на настоящото разрешително да документира и съхранява резултатите от оценката на съответствието на измерените/изчислените стойностите на контролираните параметри с определените в **Таблица 9.2.3**. и **Таблица 9.2.4.** стойности, установените причини за несъответствия и предприетите коригиращи действия.

**Условие 9.6.2.8.** Резултатите от прилагането на инструкциите по **Условие 9.2.5.**, **Условие 9.3.8.** и **Условие 9.4.7.** да се документират**,** съхраняват на площадката и представят при поискване от компетентния орган. При актуализиране на изготвената информация, операторът да представя в РИОСВ актуално копие.

**Условие 9.6.2.9.** Притежателят на настоящото комплексно разрешително да докладва информацията по **Условие 9.6.2.8.**, **Условие 9.6.1.3.**, **Условие 9.6.1.4.** и **Условие 9.6.1.5.** като част от ГДОС.

**Условие № 10. Емисии на отпадъчни води**

Отвеждането на отпадъчните води, формирани на територията на производствената площадка, да се извършва при спазване на условията в комплексното разрешително.

**Условие 10.1. Производствени отпадъчни води**

**Условие 10.1.1.** Притежателят на настоящото разрешително да отвежда смесен поток производствени (от измиване на МПС) и битово-фекални отпадъчни води, във водоплътна изгребна яма с обем 100 м3, обозначена в графично приложение Г3 – СХЕМА КАНАЛИЗАЦИЯ към заявлението.

**Условие 10.1.2.** Съдържанието на водоплътната изгребна яма с обем 100 м3 да се предава, съгласно сключен договор за приемане и пречистване на отпадъчните води на ВиК дружество и при спазване на условията в него. Почистването и извозването на отпадъчните води да се извършва от лицензирана за услугата фирма, съгласно сключен договор и при спазване на условията в него.

**Условие 10.1.3.** Притежателят на настоящото разрешително да прилага инструкция за проверка, поддръжка и своевременно почистване на водоплътната изгребна яма. При установяване на нарушена водоплътност да се предприемат действия за установяване на причините и възстановяване водоплътността на ямата.

**Условие 10.1.4.** Притежателят на настоящото разрешително да прилага инструкция за периодична проверка и поддръжка на състоянието на отвеждащите до водоплътната яма канализационни мрежи на площадката на дружеството, включително установяване на течове и предприемане на коригиращи действия за тяхното отстраняване.

**Условие 10.1.5.** Притежателят на настоящото разрешително да изчислява замърсителите и техните годишни количества, които се докладват в рамките на Европейския регистър за изпускането и преноса на замърсители (ЕРИПЗ)**.**

**Условие 10.2. Битово-фекални отпадъчни води**

**Условие 10.2.1.** Притежателят на настоящото разрешително да отвежда битово-фекални отпадъчни води от площадката единствено във 2 бр. водоплътни изгребни ями, с обеми 15 m3 и 35 m3 и една водоплътна изгребна яма с обем 100 m3 за смесени – битово-фекални и производствени (от измиване на МПС) отпадъчни води, обозначени в графично приложение Г3 – СХЕМА КАНАЛИЗАЦИЯ към заявлението.

**Условие 10.2.2.** Притежателят на настоящото разрешително да отвежда битово-фекални отпадъчни, като част от смесен поток производствени (от измиване на МПС) и битово-фекални отпадъчни води, във водоплътна изгребна яма с обем 100 м3, обозначена в графично приложение Г3 – СХЕМА КАНАЛИЗАЦИЯ към заявлението, съгласно **Условие 10.1.1.**

**Условие 10.2.3.** Съдържанието на водоплътните изгребни ями по **Условие 10.2.1** да се предава, съгласно сключен договор за приемане и пречистване на отпадъчните води с експлоатиращото селищната канализационна система и/или селищната пречиствателна станция ВиК дружество и при спазване на условията в него. Почистването и извозването на отпадъчните води да се извършва от лицензирана за услугата фирма, съгласно сключен договор и при спазване на условията в него.

**Условие 10.2.4.** Притежателят на настоящото разрешително да прилага инструкция за периодична проверка и поддръжка на състоянието и водоплътността на водоплътните изгребни ями и нивото на отпадъчните води в тях, установяване на течове и предприемане на коригиращи действия за тяхното отстраняване.

**Условие 10.3. Документиране и докладване**

**Условие 10.3.1.** Пълната информация за всички регистрирани в изпълнение на **Условие 10.1.4.** и **Условие 10.2.4** течове през съответната година и предприетите коригиращи действия, както и информация за колко време е отстранен теча, да се съхранява на площадката и да се предоставя на компетентния орган при поискване.

**Условие 10.3.2.** Притежателят на настоящото разрешително да документира и съхранява на площадката информация за всички замърсители и техните количества, свързани с прилагането на Европейския регистър за изпускането и преноса на замърсители (ЕРИПЗ)**.**

**Условие 10.3.2.1** Притежателят на настоящото разрешително да докладва замърсителите,включително пренос извън площадката на замърсители в отпадъчните води, предназначени за преработка, за които са надвишени пределните количества,посочени в Приложение II на Регламент № 166/2006 на Европейския парламент и на Съвета от 18 януари 2006г., относно създаването на Европейски регистър за изпускането и преноса на замърсители (ЕРИПЗ)**.**

**Условие 10.3.3.** Информацията по **Условие 10.3.1.** от настоящото разрешително да се докладва ежегодно като част от ГДОС.

**Условие № 11. Управление на отпадъците**

**Условие 11.1. Образуване на отпадъци**

**Условие 11.1.1.** Образуваните отпадъци при работата на инсталациите по **Условие 2.** да не се различават по вид (код и наименование) и да не превишават количествата, посочени в **Таблица 11.1.1.**

**Таблица 11.1.1. Производствени отпадъци, образувани от Инсталация за интензивно отглеждане на птици –кокошки носачки**

|  |  |  |  |
| --- | --- | --- | --- |
| **Код на отпадъка** | **Наименование на отпадъка** | **Норма за ефективност (t/единица капацитет)** | **Количество (t/y)** |
| 02 01 06 | Животински изпражнения, урина и тор (включително използвана постелна слама), отпадъчни води, разделно събирани и пречиствани извън мястото на образуването им | 95,24 | 20 000 |

**Условие 11.1.2.** Притежателят на настоящото разрешително да прилага инструкция за периодична оценка на съответствието на нормите за ефективност при образуването на отпадъците (за отпадъците, които се образуват пряко от производствения процес) с определените такива в условията на разрешителното. Инструкцията да включва установяване на причините за несъответствия и предприемане на коригиращи действия. Резултатите от изпълнението на инструкцията да се документират.

**Условие 11.2. Приемане на отпадъци за третиране**

На притежателя на настоящото разрешително не се разрешава приемане на отпадъци за третиране на територията на площадката по **Условие 3.3.**

**Условие 11.3. Предварително съхраняване на отпадъци**

**Условие 11.3.1.** На притежателя на настоящото разрешително се разрешава да извършва предварително съхраняване на отпадъци с кодове и наименования:

|  |  |  |
| --- | --- | --- |
| **Код** | **Наименование на отпадъка** | **Годишно количество, разрешено за съхраняване, t/y** |
| 15 01 10\* | Опаковки, съдържащи остатъци от опасни вещества или замърсени с опасни вещества | 0,1 |
| 15 01 01 | Хартиени и картонени опаковки | 5 |
| 15 01 02 | Пластмасови опаковки | 1 |
| 16 02 14 | Излязло от употреба оборудване, различно от упоменатото в кодове от 16 02 09 до 16 02 13 | 1 |

**Условие 11.3.2.** На притежателя на настоящото разрешително се разрешава да извършва предварително съхраняване на отпадъците, образувани при производствената дейност на площадката, за срок, не по-дълъг от:

* три години при последващо предаване за оползотворяване;
* една година при последващо предаване за обезвреждане.

**Условие 11.3.3.** Притежателят на настоящото разрешително да представи в срок до един месец от датата на издаване на комплексното разрешително в РИОСВ актуален план/карта на площадката, в който са означени местата за предварително съхранение на всички отпадъци, образувани на площадката.

**Условие 11.3.4.** При планирана промяна на място за съхраняване на образуваните на площадката отпадъци притежателят на настоящото разрешително да представи в РИОСВ актуализация на горната схема, в срок един месец преди осъществяване на промяната.

**Условие 11.3.5.** Всички обособени места за предварително съхраняване на отпадъците, посочени в **Условие 11.3.1.,** трябва да имат трайна настилка (бетон, асфалт или друг подходящ материал), ясни надписи за предназначението на площадките, вида на отпадъците, които се третират в тях и да бъдат ясно означени и отделени от останалите съоръжения в обекта. Съхранението на отпадъците да се извършва съобразно изискванията на Глава пета от Наредба № Н-4 от 02.06.2023г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци и съответните специализирани наредби по управление на отпадъците.

**Условие 11.3.6.** Притежателят на настоящото разрешително да извършва предварително съхраняване на опасните отпадъци, посочени в **Условие 11.3.1.**, в добре затварящи се съдове, изготвени от материали, които не могат да взаимодействат с отпадъците. Съдовете да бъдат обозначени с добре видими надписи „опасен отпадък”, код и наименование на отпадъка, съгласно Наредба № 2/23.07.2014 г. за класификация на отпадъците.

**Условие 11.3.7.** На притежателя на настоящото разрешително се разрешава предварителното съхраняване на отпадъците, посочени в **Условие 11.3.1.,** да се осъществява по начин, който не позволява смесване на опасни отпадъци с други отпадъци, смесване на оползотворими и неоползотворими отпадъци, както и смесване на опасни отпадъци с други вещества, включително разреждане на опасни отпадъци.

**Условие 11.3.8.** Притежателят на настоящото разрешително да прилага инструкция за периодична оценка на съответствието на предварителното съхраняване с условията на разрешителното, на причините за установените несъответствия и за предприемане на коригиращи действия.

**Условие 11.4. Транспортиране на отпадъците**

**Условие 11.4.1.** На притежателя на настоящото разрешително се разрешава да предава за транспортиране отпадъците извън територията на площадката, на лица, притежаващи приложимите, съгласно ЗУО документи за осъществяване на съответната дейност, включително въз основа на сключен договор. В случай, че тази дейност ще се извършва от притежателя на настоящото разрешително, същият следва да притежава такива документи.

**Условие 11.4.2.** Притежателят на настоящото разрешително да изготвя „Идентификационен документ”, съгласно Наредба № 1/04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри, в случаите на предаване на опасни отпадъци за оползотворяване/обезвреждане.

**Условие 11.4.3.** Притежателят на настоящото разрешително да изготвя, съхранява и представя на контролните органи при поискване за всяка партида транспортиран отпадък копия от следните документи:

1. За производствени отпадъци:
	* сертификат на товара (отпадъка) или съпроводителен документ;
2. За опасни отпадъци:
* сертификат на товара (отпадъка) или съпроводителен документ;
* „Идентификационен документ”, съгласно Наредба № 1/04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри.

**Условие 11.5. Оползотворяване, в т.ч. рециклиране на отпадъци**

**Условие 11.5.1.** На притежателя на настоящото разрешително се разрешава да предава за оползотворяване, в т. ч. рециклиране, отпадъците от дейността на предприятието, извън територията на площадката, единствено на лица, притежаващи документ по чл. 67 и/или по чл. 78 от ЗУО или комплексно разрешително за конкретния вид отпадък и за извършване на съответната дейност, въз основа на писмен договор, или да ги предава по реда и при спазване на изискванията на Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци.

**Условие 11.5.2.** Притежателят на настоящото разрешително да предава отпадъците, образувани от дейността на предприятието при експлоатацията на инсталациите по **Условие 2.,** приоритетно за оползотворяване пред обезвреждане.

**Условие 11.5.3.** На притежателя на настоящото разрешително се разрешава да предава торовите маси, образувани от дейността на Инсталация за интензивно отглеждане на птици – кокошки носачки по **Условие № 2.** като отпадък с код и наименование: 02 01 06 – Животински изпражнения, урина и тор (включително използвана постелна слама), отпадъчни води, разделно събирани и пречиствани извън мястото на образуването им, за производството на биогаз. Предаването като отпадък да се осъществява съгласно **Условие 11.5.1.**

**Условие 11.6.** **Обезвреждане на отпадъците**

**Условие 11.6.1.** На притежателя на настоящото разрешително се разрешава да предава за обезвреждане отпадъците от дейността на предприятието извън територията на площадката единствено на лица, притежаващи разрешение по чл. 67 от ЗУО или комплексно разрешително за конкретния вид отпадък и за извършване на съответната дейност, въз основа на писмен договор или да ги предава по реда и при спазване на изискванията на Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци.

**Условие 11.7. Контрол и измерване на отпадъците**

**Условие 11.7.1.** Притежателят на настоящото разрешително да осъществява измерване/изчисляване на количествата генерирани на площадката отпадъци, с цел определяне на:

* годишно количество образувани отпадъци;
* стойностите на годишните норми за ефективност при образуването на отпадъци (само за отпадъците, които се генерират пряко от производствения процес).

**Условие 11.7.2.** Притежателят на настоящото разрешително да прилага инструкция за измерване или изчисляване на количествата образувани отпадъци и изчисление на стойностите на нормите за ефективност при образуването на отпадъци (за отпадъците, които се образуват пряко от производствения процес).

**Условие 11.7.3.** Притежателят на настоящото разрешително да прилага инструкция за оценка на съответствието на наблюдаваните годишни количества образувани отпадъци и стойностите на нормите за ефективност при образуването на отпадъци (само за отпадъците, които се образуват пряко от производствения процес) с определените такива в условията на разрешителното. Инструкцията да включва установяване на причините за несъответствия и предприемане на коригиращи действия.

**Условие 11.8.** **Анализи на отпадъците**

**Условие 11.8.1.** Притежателят на настоящото разрешително да извърши анализи на образуваните при производствената дейност отпадъци с цел класификация на отпадъците по чл. 3 от ЗУО.

**Условие 11.8.2.** Анализите на отпадъците да бъдат извършвани от акредитирани лаборатории, в съответствие с чл. 3 ал. 7 от ЗУО.

**Условие 11.9.** **Документиране и докладване**

**Условие 11.9.1.** Притежателят на настоящото разрешително да документира и докладва дейностите по управление на отпадъците съгласно изискванията на Наредба № 1 от 04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри.

**Условие 11.9.2.** Притежателят на настоящото разрешително да документира всички измервани/изчислявани съгласно **Условие 11.7.** количества на отпадъците и да докладва като част от ГДОС образуваните количества отпадъци като годишно количество.

**Условие 11.9.3.** Притежателят на настоящото разрешително да докладва като част от ГДОС обобщена информация по изпълнението на условията на КР към управлението на отпадъците.

**Условие 11.9.4.** Притежателят на настоящото разрешително да съхранява на площадката всяка информация, чието документиране се изисква с горните условия (**Условие № 11. Управление на отпадъците**) за срок не по-кратък от пет календарни години, ако не е указано друго в съответната нормативна уредба. Информацията да се предоставя при поискване от компетентните органи.

**Условие 11.9.5** Притежателят на настоящото разрешително да докладва преносите извън площадката на опасни и неопасни отпадъци в определените случаи, посочени в Регламент (ЕО) № 166/2006 на Европейския парламент и на Съвета от 18 януари 2006 година за създаване на Европейски регистър за изпускането и преноса на замърсители (ЕРИПЗ).

**Условие 11А. Управление на странични животински продукти**

**Условие 11А.1.** На притежателя на настоящото разрешително се разрешава да предава торовите маси, образувани от дейността на Инсталация за интензивно отглеждане на птици –кокошки носачки, за наторяване на земеделски земи.

**Условие 11.А.2.** Притежателят на настоящото разрешително да осъществява измерване/изчисляване на годишно количество образуван оборски тор.

**Условие 11.А.3.** Притежателят на настоящото разрешително да документира измервани/изчислявани количества торови маси и да докладва като част от ГДОС образуваните количества като годишно количество.

**Условие № 12. Шум**

**Условие 12.1. Емисии**

**Условие 12.1.1.** Дейностите, извършвани на площадката, да се осъществяват по начин, недопускащ предизвикване на шум в околната среда над граничните стойности на еквивалентно ниво на шума, както следва:

По границите на площадката:

* дневно ниво – 70 dB(A);
* вечерно ниво – 70 dB(A);
* нощно ниво – 70 dB(A);

В мястото на въздействие (в най-близко разположените спрямо промишления източник точки, в урбанизираните територии и извън тях):

* дневно ниво – 55 dB(A);
* вечерно ниво – 50 dB(A);
* нощно ниво – 45 dB(A).

**Условие 12.2.** **Контрол и измерване**

**Условие 12.2.1.** Притежателят на настоящото разрешително да извършва не по-малко от един път в рамките на две последователни календарни години наблюдение на:

* общата звукова мощност на площадката;
* еквивалентните нива на шум в определени точки по границата на площадката;
* еквивалентните нива на шум в мястото на въздействие.

**Условие 12.2.2.** Притежателят на настоящото разрешително да прилага инструкция за наблюдение на показателите по **Условие 12.2.1.**

**Условие 12.2.3.** Притежателят на настоящото разрешително да прилага инструкция за оценка на съответствието на установените еквивалентните нива на шум по границата на производствената площадка и в мястото на въздействие с разрешените такива, установяване на причините за допуснатите несъответствия и предприемане на коригиращи действия. Наблюденията се провеждат при спазване изискванията на чл. 16, ал. 2 и чл. 18 от Наредба № 54/13.12.2010 г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда и в съответствие с „Методика за определяне на общата звукова мощност, излъчвана в околната среда от промишлено предприятие и определяне нивото на шума в мястото на въздействие”.

**Условие 12.3.** **Документиране и докладване**

**Условие 12.3.1.** Притежателят на настоящото разрешително да документира, съхранява на площадката и представя при поискване от компетентните органи резултатите от наблюдението на определените показатели.

**Условие 12.3.2.** Притежателят на настоящото разрешително да документира, съхранява на площадката и представя при поискване от компетентните органи на резултатите от оценката на съответствието на установените нива на шум по границата на производствената площадка и в мястото на въздействие с разрешените такива, установените причини за допуснатите несъответствия и предприетите коригиращи действия.

**Условие 12.3.3.** Притежателят на настоящото разрешително да докладва като част от ГДОС:

* оплаквания от живущи около площадката;
* резултатите от извършени през изтеклата отчетна година наблюдения, в съответствие с изискванията на чл. 30, ал. 3 от Наредба № 54/13.12.2010 г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда;
* установени несъответствия с поставените в разрешителното максимално допустими нива, причини за несъответствията, предприети/ планирани коригиращи действия.

**Условие №13. Опазване на почвата и подземните води от замърсяване**

**Условие 13.1. Мерки за опазване на почвата и подземните води от замърсяване**

**Условие 13.1.1.** Притежателят нанастоящото разрешително да прилага инструкция за периодична проверка за наличие на течове от тръбопроводи и оборудване, разположени на открито, установяване на причините и отстраняване на течовете.

**Условие 13.1.2.** Притежателят на настоящото разрешително да прилага инструкция, съдържаща мерки за отстраняване на разливи и/или изливания на вредни и опасни вещества върху производствената площадка (включително и в обвалованите зони).

**Условие 13.1.3.** Притежателят на настоящото разрешително да осигурява съхраняването на достатъчно количество подходящи сорбиращи материали за почистване, в случай на разливи на определени за целта места.

**Условие 13.1.4.** Притежателят на настоящото разрешително да прилага инструкция за предотвратяване на наличие на течности в резервоари, технологично/пречиствателно оборудване или тръбопроводи, от които са установени течове, до момента на отстраняването им.

**Условие 13.1.5.** Притежателят на настоящото разрешително да прилага инструкция за периодична проверка и поддръжка на канализационната система за отпадъчни води на площадката.

**Условие 13.1.6.** Не се допуска използването на материали, съдържащи приоритетни вещества при изграждането на конструкции, инженерно строителни съоръжения и други, при които се осъществява или е възможен контакт с почвите и подземните води и от които могат да бъдат замърсени.

**Условие 13.1.7.** На притежателя на настоящото разрешително не се разрешава инжектиране, реинжектиране, пряко или непряко отвеждане на приоритетно опасни вредни вещества в почвите и подземните води.

**Условие 13.2. Условия за мониторинг на почвата**

**Условие 13.2.1.** В срок до един месец от влизане в сила на настоящото разрешително, притежателят му да определи базовото състояние на почвите по показателите, посочени в **Таблица 13.2.1.** Определеното базово състояние да се докладва като част от ГДОС за съответната година.

**Условие 13.2.2.** Притежателят на настоящото разрешително да провежда собствен мониторинг на почви по показателите, посочени в **Таблица 13.2.1.** Пробовземането и анализите да се извършват от акредитирани лаборатории.

**Таблица 13.2.1. Мониторинг на почви**

|  |  |
| --- | --- |
| **Показател** | **Минимална честота на мониторинг** |
| pН | Веднъж на 10 години |
| Азот общ | Веднъж на 10 години |
| Общ фосфор | Веднъж на 10 години |

**Условие 13.2.3.** В срок до един месец от влизане в сила на настоящото разрешително, притежателят му да изготви и съгласува с РИОСВ и ИАОС, по реда на **Условие 6.14.**, план за мониторинг на почвите, съобразен с условията на настоящото разрешително.

**Условие 13.3. Документиране и докладване**

**Условие 13.3.1.** Притежателят на настоящото разрешително да документира и съхранява на площадката обобщени резултати от изпълнение на инструкциите по **Условие 13.1.**

**Условие 13.3.2.** Притежателят на настоящото разрешително да документира и съхранява на площадката резултатите от мониторинга на почвите.

**Условие 13.3.3.** Притежателят на настоящото разрешително да документира и съхранява на площадката предприетите допълнителни мерки за опазване на почвата и подземните води.

**Условие 13.3.4.** Притежателят на настоящото разрешително да докладва като част от ГДОС обобщени резултати от изпълнение на инструкциите по **Условие 13.1.**

**Условие 13.3.5.** Притежателят на настоящото разрешително да докладва резултатите от мониторинга на почви по **Условие 13.2.1.** като част от ГДОС.

**Условие 13.3.6.** Притежателят на настоящото разрешително да докладва предприетите допълнителни мерки за опазване на почвата и подземните води по **Условие 13.4.3.,** като част от ГДОС.

**Условие № 14. Предотвратяване и действия при аварии и случаи на непосредствена заплаха за екологични щети и/или причинени екологични щети**

**Условие 14.1.** Притежателят на настоящото разрешително да прилага инструкция за оценка на риска от аварии при извършване на организационни и технически промени.

**Условие 14.2.** Притежателят на настоящото разрешително да предприеме мерки за предотвратяване, контрол и/или ликвидиране на последствията при аварии.

**Условие 14.3.** Притежателят на настоящото разрешително да води документация за всяка възникнала аварийна ситуация, описваща:

* причините за аварията;
* време и място на възникване;
* последствия върху здравето на населението и околната среда;
* предприети действия по прекратяването на аварията и/или отстраняването на последствията от нея.

Документацията да се съхранява и представя при поискване от компетентния орган.

**Условие 14.4.** Притежателят на настоящото разрешително незабавно да уведомява РИОСВ и да води документация за следните случаи:

* измерени концентрации на вредни вещества над емисионните норми, заложени в разрешителното;
* непланирана емисия;
* инцидент, който е причинил замърсяване на повърхностни или подземни води, или е застрашил въздуха и/или почвата, или при който се изисква Общината да реагира незабавно.

**Условие № 15. Преходни режими на работа (пускане, спиране, внезапни спирания и други)**

**Условие 15.1.** Притежателят на настоящото разрешително да прилага план за мониторинг при анормални режими на инсталацията по **Условие № 2.**, който да включва като минимум вида, количествата и продължителността във времето на извънредните емисии и начините за тяхното измерване и контролиране. Обобщени резултати от мониторинга да се представят като част от ГДОС.

**Условие 15.2.** На притежателя на настоящото разрешително се разрешава експлоатацията на дизелов агрегат, единствено, като резервен вариант, в случаите на спряно електроподаване (авария).

**Условие № 16. Прекратяване на работата на инсталациите или на части от тях**

**Условие 16.1.** В случай на взето от оператора решение за прекратяване на дейността на инсталациите, посочени в **Условие № 2.** на настоящото разрешително или на части от тях, притежателят му да уведоми незабавно РИОСВ.

**Условие 16.2.** Един месец преди прекратяване на дейността на инсталациите или части от тях, притежателят на настоящото разрешително да представи в РИОСВ подробен план за закриване на дейностите на площадката или части от тях. Обхватът на плана да включва като минимум:

* отстраняване от площадката на всички контролирани от законодателството по околна среда вещества/материали;
* почистване (отстраняване/демонтиране при окончателно закриване) на тръбопроводи и съоръжения, които са работили с вещества/материали, контролирани от националното законодателство;
* почистване (отстраняване/демонтиране при окончателно закриване) на складови помещения/складови площадки, временни площадки за съхранение на отпадъци, обваловки и басейни;
* почистване и рекултивиране на замърсената на територията на площадката почва;
* инструкции и отговорни лица за всяка от дейностите по закриване;
* окончателна цена за всяка дейност и осигуряване на необходимите средства.

**Условие 16.2.1.** В случай, че изпълнението на Плана за закриване дейността на инсталациите или части от тях налага промяна в условията на комплексното разрешително, да се предприемат необходимите действия за разрешаването на тези промени преди изпълнение на Плана по **Условие 16.2.**

**Условие 16.3.** Един месецпреди временно прекратяване на дейността на инсталациите (технологичните съоръжения) или на части от тях, да се изготви и представи в РИОСВ подробен План за временно прекратяване на дейностите на площадката или част от тях. Планът да включва като минимум:

* почистване на тръбопроводи и оборудване, които са работили с вещества/материали, контролирани от националното законодателство;
* почистване на складови помещения/складови площадки, временни площадки за съхранение на отпадъци, обваловки и басейни;
* инструкции и отговорни лица за всяка от дейностите по временно прекратяване;
* окончателна цена за всяка от дейностите и осигуряване на необходимите средства.

**Условие 16.4.** Планът за временно прекратяване да бъде актуализиран при всяка промяна в експлоатацията на инсталациите по **Условие № 2**.

**Условие 16.5.** Изпълнението на мерките по плановете по **Условие 16.2.** и **Условие 16.3.** да се докладва, като част от съответния ГДОС.

**Условие 16.6.** В случай, че се закриват всички инсталации и дейности по Приложение № 4 от ЗООС, притежателят на настоящото разрешително да:

* направи оценка на състоянието на замърсяване на почвата и подземните води с опасни вещества, използвани, произвеждани или изпускани от инсталациите по **Условие № 2** през целия период на експлоатация;
* предприеме мерки за отстраняване на замърсяването до връщане на почвата и/или подземните води до базовото състояние, съгласно докладите за базовото състояние, в случай, че оценката е показала значително замърсяване на почвата и на подземните води;
* предприеме допълнителни действия за отстраняване, контролиране, ограничаване или намаляване на опасните вещества, така че предвид характеристиката на площадката и бъдещото й предназначение да не представлява риск за човешкото здраве и околната среда – когато установените в доклада за базово състояние нива на замърсяване представляват такъв риск;
* извършва действия по предходната подточка дори когато от него не се изисква да представя базов доклад, т.е. когато не използва, произвежда или изпуска съответни ОХВ, но е заварил такова предходно замърсяване. Подходът за определяне дали ОХВ са съответни е указан в Съобщение на Европейската комисия за насоки относно изготвянето на докладите за базово състояние;
* изготви и представи в РИОСВ доклад за изпълнението на дейностите за привеждане на площадката в задоволително състояние с оглед одобреното й бъдещо състояние.

**Приложение № 1 Списък с документи**

1. Заявление за издаване на комплексно разрешително на ЗП „ГЕОРГИ ПЕТРОВ ГЕОРГИЕВ“, гр. Сливен;
2. Приложения към заявление за издаване на комплексно разрешително на ЗП „ГЕОРГИ ПЕТРОВ ГЕОРГИЕВ“, гр. Сливен:

**I. Оценка на прилаганите техники с изискванията за НДНТ**

**II. Таблични приложения**

**III. Текстови приложения**

1. Документи за собственост

2. Решение по ОВОС

3. Информационни листи за безопасност

4. Документи за водоснабдяване и канализационни услуги

5. Договор за предаване на животинска тор за наторяване

6. Договор за предаване на СЖП за обезвреждане

7. Договор за предаване на производствени и опасни отпадъци

8. Работни листи за класификация на отпадъците

9. Договор за доставка на електрическа енергия

10. Авариен план

11. Декларация по чл. 71, ал.2 за липса на задължения към НАП, общ. Сливен и ПУДООС

**IV. Графични приложения**

1. Схема “ГЕНПЛАН”
2. Схема „ВОДОСНАБДЯВАНЕ”
3. Схема „КАНАЛИЗАЦИЯ”
4. Схема „ОБОРОТНА ОХЛАЖДАЩА ВОДА”
5. Схема ”ЕЛЕКТРОЗАХРАНВАНЕ“
6. Схема „ИЗПУСКАЩИ УСТРОЙСТВА”
7. Схема „МЕСТА С ВЪЗМОЖНА ПОЯВА НА НЕОРГАНИЗИРАНИ ЕМИСИИ И НЕПРИЯТНИ МИРИЗМИ“
8. Схема „МЕСТА ЗА СЪХРАНЕНИЕ НА СУРОВИНИ СПОМАГАТЕЛНИ М-ЛИ И ГОРИВА“
9. Схема „ПЛОЩАДКИ ЗА ВРЕМЕННО СЪХРАНЕНИЕ НА ОТПАДЪЦИ”
10. Схема “УЧАСТЪЦИ С ТРАЙНА НАСТИЛКА”
11. Схема “МЕСТА ЗА ИЗВЪРШВАНЕ НА ТОВАРО-РАЗТОВАРНИ ДЕЙНОСТИ, КОИТО МОГАТ ДА ДОВЕДАТ ДО ТЕЧОВЕ/ИЗЛИВАНИЯ”
12. ОБЗОРНА КАРТА НА РАЙОНА
13. СКИЦА НА ПОЗЕМЛЕНИЯ ИМОТ
14. КАДАСТРАЛНА КАРТА НА ПЛОЩАДКАТА
15. Схема на пунктовете за почвен мониторинг

**V. Софтуерни приложения**

DAT-файлове на програмен продукт PLUME (замърсители: амоняк; прах)